Pia Olsson

Pia Olsson (s. 17. marraskuuta 1966) on suomalainen filosofian tohtori ja dosentti, joka toimi Helsingin yliopiston etnologian yliopistolehtorina. Vuosina 2015–2017 hän toimi eurooppalaisen kansatieteen professorin sijaisena.  

Olsson valmistui Helsingin yliopistosta filosofian maisteriksi 1992 ja valtiotieteen maisteriksi 1995 sekä filosofian lisensiaatiksi 1997 ja tohtoriksi 1999 (suomalais-ugrilainen kansatiede). Hänen suomenkielinen väitöskirjansa 1999 tarkasteli Lotta Svärd -järjestön toiminnan paikallistasoa kansatieteellisestä näkökulmasta. Tutkimus oli otsikoitu Eteen vapahan valkean Suomen : kansatieteellinen tutkimus lottatoiminnasta paikallisella tasolla vuoteen 1939. Vuonna 2005 hän sai eurooppalaisen kansatieteen dosentin arvon Helsingin yliopistossa.

Olsson toimi Suomen muinaismuistoyhdistyksen puheenjohtajana vuosina 2016–2021. Suomen Tiedeseuran jäseneksi hänet kutsuttiin vuonna 2018. 

Lähteet

Luokka:Vuonna 1966 syntyneet
Luokka:Elävät henkilöt
Luokka:Suomalaiset etnologit
Luokka:Helsingin yliopiston lehtorit ja opettajat